ସୌମ୍ୟା ଟଣ୍ଡନ ଜଣେ ଭାରତୀୟ ଦୂରଦର୍ଶନ ଅଭିନେତ୍ରୀ । ସେ ହିନ୍ଦୀ ଦୂରଦର୍ଶନ ଧାରାବାହିକ ଭାବିଜୀ ଘର ପର୍ ହୈ ଜରିଆରେ ଅଧିକ ଲୋକପ୍ରିୟ ହୋଇଥିଲେ । ୨୦୦୭ ମସିହାରେ ସେ ହିନ୍ଦୀ କଥାଚିତ୍ର ଯବ୍ ଉଇ ମିଟ୍‌ରେ ଏକ ସ‌ହକାରୀ ଅଭିନେତ୍ରୀ ଭାବରେ ଅଭିନୟ କରିଥିଲେ । ଅଭିନୟ ଜୀବନ ସୌମ୍ୟା ତାଙ୍କ ଜୀବନର ପ୍ରାରମ୍ଭରୁ ମଡେଲିଂରେ ଯୋଗ ଦେଇଥିଲେ । ୨୦୦୬ରେ  'ଫେମିନା କଭର ଗାର୍ଲ' ରେ ତାଙ୍କୁ ନିଆଯାଇଥିଲା । ଏବେ ସେ ଆଣ୍ଡ ଟିଭିରେ ପ୍ରସାରିତ ଧାରାବାହିକ ଭାବିଜୀ ଘରପେ ହୈରେ  'ଅନିତା ଭାବି'  ବା  'ଗୋରୀ ମେମ୍'  ଭୂମିକାରେ ଅଭିନୟ କରୁଛନ୍ତି । ୨୦୧୧ରେ ସେ ଜୋର୍ କା ଝଟ୍‌କା: ଟୋଟାଲ ଉଇପ୍ଆଉଟ୍‌ କାର୍ଯ୍ୟକ୍ରମ ଅଭିନେତା ଶାହାରୁଖ ଖାଁଙ୍କ ସ‌ହ ଉପସ୍ଥାପନା କରିଥିଲେ । ସେ ଡ୍ୟାନ୍ସ ଇଣ୍ଡିଆ ଡ୍ୟାନ୍ସ‌ର ୩ଟି ସଂସ୍କରଣର ଉପସ୍ଥାପନା କରିଥିଲେ, ଯେଉଁଥିପାଇଁ ସେ ଶ୍ରେଷ୍ଠ ଉପସ୍ଥାପିକା ପୁରସ୍କାର ପାଇଥିଲେ । ସେ ଦୀପକ ଓବ୍‌ରେନ୍‌ଙ୍କ ସ‌ହ ବର୍ଣ୍ଣଭିଟା କୁଇଜ୍ କଣ୍ଟେଷ୍ଟର ୩ଟି ସଂସ୍କରଣର ଉପସ୍ଥାପନା କରିଥିଲେ । ଇନ୍ତିଆଜ୍ ଅଲ୍ଲୀଙ୍କ ଚଳଚ୍ଚିତ୍ର ଜବ୍ ଉଇ ମିଟ୍‌ରେ ସୌମ୍ୟାଙ୍କୁ କରୀନା କପୁରଙ୍କ ସାନ ଭଉଣୀ ରୂପ୍ ଭୂମିକାରେ ଅଭିନୟ କରିଥିଲେ ।.  ' ମଲ୍ଲିକ-ଇ-କିଚେନ୍' ର ୩ଟି ସଂସ୍କରଣର ସେ ଉପସ୍ଥାପନା କରିଥିଲେ । ବୈବାହିକ ଜୀବନ ୨୦୧୬ରେ ସେ ତାଙ୍କ ପ୍ରେମୀ ସୌରଭ ନାମକ ଜଣେ ବ୍ୟାଙ୍କ ମ୍ୟାନେଜରଙ୍କୁ ବିବାହ କରିଥିଲେ । ଅଭିନୀତ କଥାଚିତ୍ର ୨୦୦୭: ଜବ୍ ଉଇ ମିଟ୍ ଅଭିନୀତ ଦୂରଦର୍ଶନ କାର୍ଯ୍ୟକ୍ରମ ୨୦୦୬: ଏଇସା ଦେଶ୍ ହୈ ମେରା ୨୦୦୭-୦୮: ମେରି ଆୱାଜ୍‌କୋ ମିଲ୍‌‌ଗୟି ରୋଶ୍ନୀ ୨୦୧୧: ବର୍ଣ୍ଣଭିଟା କୁଇଜ୍ କଣ୍ଟେଷ୍ଟ ୨୦୧୦-୧୩: ମଲ୍ଲିକ-ଇ-କିଚେନ୍  (୨ୟ, ୩ୟ ଏବଂ ୪ର୍ଥ ସଂସ୍କରଣ) ୨୦୧୧: କମେଡ଼ି ସର୍କସ୍ କେ ଟର୍ଜନ୍ ୨୦୧୧: ଜୋର୍‌କା ଝଟ୍‌କା: ଟୋଟାଲ ଉଇପ୍ଆଉଟ୍ ୨୦୦୯-୧୧: ଡ୍ୟାନ୍ସ ଇଣ୍ଡିଆ ଡ୍ୟାନ୍ସ  (୧ମ, ୨ୟ ଏବଂ ୩ୟ ସଂସ୍କରଣ) ୨୦୧୪: କମେଡ଼ି ନାଇଟ୍‌ସ୍ ଉଇଥ୍ କପିଲ୍  (ସାଇନା ନେହ୍ୱାଲ ଏପିସୋଡ଼୍) ୨୦୧୫-ଏବେଯାଏଁ: ଭାବିଜୀ ଘର ପର୍ ହୈ!